Stebėjimo programos

Stebėjimo programos yra skirtos automatizuotam įvairių objektų stebėjimui. Būna skirstomos pagal paskirtį (medicininės, tinklo, meteorologinės ir pan.) bei duomenų apdirbimo metodus.

 Tinklo stebėjimo programos 
Tinklo stebėjimo programos yra skirtos kompiuterių tinklo įrenginiams (maršrutizatoriams, kompiuteriams ir t.t) stebėti. Jos dažniausiai naudoja specializuotus stebėjimui skirtus tinklo protokolus, tokius kaip SNMP ir ICMP, bet neretai turi ir papildomų duomenų surinkimo galimybių. Neretai stebėjimo galimybės papildomos kitomis priemonėmis, pvz., tinklo valdymo ar paslaugų pateikiamumo įvertinimo.

Pagal paskirtį tinklo stebėjimo programos skirstomos į tris grupes:
 Statistinės, susidedančios iš:
 Duomenų rinkimo paprogramių (angl QoS – Quality of Service)
 Duomenų bazės, skirtos QoS duomenų saugojimui
 Grafikų priešimo posistemės.
 Įspėjimo (), susidedančios iš:
 Duomenų rinkimo paprogramių (angl QoS – Quality of Service)
 Laiko periodų apibrėžimų.
 Duomenų matavimo paprogramių, nustatančių matuojamų dydžių nukrypimus nuo nustatytų ribų (angl SLO – Service Level Objective)
 Įspėjimo posistemės, siunčiančios pranešimus el. paštu, WWW, SMS ar kitais būdais.
 SLA stebėjimo, skirtos Service level management tipo procesams, susidedančios iš:
 Duomenų rinkimo paprogramių (angl QoS – Quality of Service)
 Duomenų bazės, skirtos QoS duomenų saugojimui
 Laiko periodų apibrėžimų.
 Į matavimus neįtrauktų laikų apibrėžimų su komentarais posistemės.
 Duomenų matavimo paprogramių, nustatančių matuojamų dydžių nukrypimus nuo nustatytų ribų (angl SLO – Service Level Objective)
 Sutarčių (), susidedančių iš vieno ar kelių SLO apibrėžimų.
 Įspėjimo posistemės, siunčiančios pranešimus el. paštu, WWW, SMS ar kitais būdais.
 Ataskaitų generavimo posistemės.

 Tinklo valdymo programos 
Pastaroji programų rūšis skiriasi nuo tinklo stebėjimo programų pagal paskirtį. Kai kada jos panašios į stebėjimo programas, tačiau turi papildomų galimybių, skirtų įvairių įrenginių valdymui, dažniausiai – naudojant SNMP protokolą. Kai kada tinklo valdymo galimybės tokiose programose tampa pagrindinėmis ir stebėjimo priemonės (pvz., įspėjimo ar statistikos) tampa tik patogiu papildymu. Nemaža dalis tokių programų būna specialzuotos, skirtos vieno gamintojo įrangai stebėti ir valdyti, pvz., Cisco gaminamas Cisco Works programų paketas. Yra ir bendro pobūdžio tinklo valdymo programų.

 Kitos paskirties stebėjimo programos 
Be tinkle dirbančios įrangos stebėjimo, yra ir programų, skirtų specializuotiems uždaviniams. Pavyzdžiui, tipiškos stebėjimo programos dirba įvairiose signalizacijos sistemose: specializuotame mikrokompiuteryje esanti programa laikas nuo laiko apklausia įvairius daviklius (šiluminius, akustinius ar kitokius) ir atradusi QoS nukrypimus nuo nustatytų ribų, įjungia signalizaciją. Pačios sudėtingiausios programos naudojamos atmosferos reiškinių stebėjimui: QoS duomenys šiuo atveju būna gaunami per palydovus (fotonuotraukos), tokie duomenys analizuojami ir, naudojant sudėtingas atmosferos simuliacijos programas, prognozuojami orai ateinančioms 5-6 dienoms. Tokios programos reikalauja milžiniškų skaičiavimo resursų, tad joms dažniausiai panaudojami patys galingiausi pasaulio superkompiuteriai.

 Nuorodos 
 MRTG  – atviro kodo stebėjimo bei statistikos programinė įranga
 Nagios – atviro kodo įspėjimo programinė įranga
 NimBUS – pilnavertė SLA stebėjimo programinė įranga.
 Zabbix – atviro kodo įspėjimo programa, turinti SLA stebėjimo galimybių.
 Cisco Works – tinklo valdymo ir stebėjimo programinė įranga, orientuota į Cisco aparatūrą.
 OpenView NNM  – pilnavertė tinklo valdymo programinė įranga.
 OpenNMS – atviro kodo tinklo valdymo programinė įranga.
 NeTraMet – atviro kodo tinklo srautų stebėjimo programinė įranga.
 BigBrother – atviro kodo tinklo paslaugų stebėjimo programinė įranga

Kategorija:Programinė įranga